51. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ Αριθ. 2079967/11553/0022 της 7/25 Νοεμ. 1997 (ΦΕΚ Β΄ 1044) Καθορισμός αποζημίωσης υπαλλήλων του Δημοσίου και Ν.Π.Δ.Δ., σύμφωνα με την παρ. 4 του άρθρ. 23 του Νόμ. 1735/1987. Έχοντας υπόψη: 1.Τις διατάξεις της παρ. 4 του άρθρ. 23 του Νόμ. 1735/1987 «Προσλήψεις στο δημόσιο τομέα, κοινωνικός έλεγχος στη Δημόσια Διοίκηση, πολιτικά δικαιώματα και άλλες διατάξεις» (Φ.Ε.Κ. 195/Α/11.11.87). 2.Τις διατάξεις του άρθρ. 103 του Π.Δ. 30/1996 (Φ.Ε.Κ. Α΄ 21 ) «Κώδικας Νομαρχιακής Αυτοδιοίκησης». 3.Τις διατάξεις του άρθρ. 40 του Νόμ. 849/1978 (Φ.Ε.Κ. Α΄ 232) και του άρθρ. 8 του Νόμ. 2129/1993 (Φ.Ε.Κ. Α΄ 57). 4.Τις διατάξεις του άρθρ. 29Α του Νόμ. 1558/1985, το οποίο προστέθηκε με το άρθρ. 27 του Νόμ. 2081/1992 και του άρθρ. 1 του Νόμ. 2469/1997. 5.Το γεγονός ότι από τις διατάξεις αυτής της απόφασης δεν προκαλείται επιπλέον ετήσια δαπάνη. Σελ. 400,28(γ) Τεύχος 1347 Σελ. 90 6.Την αριθμ. ΔΙΔΚ/Φ.1/20199/5.9.1997 κοινή απόφαση του Πρωθυπουργού και του Υπουργού ΥΠ.ΕΣ.Δ.Δ.Α. «Ανάθεση αρμοδιοτήτων Υπουργού Εσωτερικών, Δημόσιας Διοίκησης και Αποκέντρωσης στους Υφυπουργούς Εσωτερικών, Δημόσιας Διοίκησης και Αποκέντρωσης» (Φ.Ε.Κ. 801/Β΄/97). 7.Την αριθμ. 1107147/1239/006Α/4.10.96 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών» (Φ.Ε.Κ. 922/Β΄/96). 8.Το γεγονός ότι όλοι οι υπάλληλοι που λαμβάνουν αποζημιώσεις με βάση την παρ. 4 του άρθρ. 23 του Νόμ. 1735/87 υπηρετούν σήμερα στις Νομαρχιακές Αυτοδιοικήσεις και στις Περιφερειακές Διοικήσεις και ως εκ τούτου δεν μπορεί να υπάρχουν διαφοροποιήσεις μεταξύ των υπαλλήλων του Υ.ΠΕ.ΧΩ.Δ.Ε., του Υπουργείου Γεωργίας και των τέως Νομαρχιακών Ταμείων. 9.Το γεγονός ότι οι διατάξεις της παρ. 4 του άρθρ. 23 του Νόμ. 1735/87 εξακολουθούν να ισχύουν και μετά το Νόμ. 2346/95 γιατί ρυθμίζουν διαφορετικά, με το νόμο αυτό, θέματα, αποφασίζουμε: Καθορίζουμε την αποζημίωση των υπαλλήλων του Δημοσίου και των Ν.Π.Δ.Δ. (μονίμων και με σχέση ιδιωτικού δικαίου) που υπηρετούν στις Νομαρχιακές Αυτοδιοικήσεις και στις Περιφερειακές Διοικήσεις (υπάλληλοι τέως Νομαρχιακών Ταμείων, Υ.ΠΕ.ΧΩ.Δ.Ε. και Υπουργείου Γεωργίας) και εργάζονται ή παρέχουν υπηρεσία σε εργοτάξια, εγκαταστάσεις, αντλιοστάσια, φυλάκια, πυροσβεστικούς σταθμούς, φυτώρια, μηχανήματα ή εργασίες συντήρησης του εθνικού και επαρχιακού οδικού δικτύου και των οποίων, σύμφωνα με τις διατάξεις της παρ. 4 του άρθρ. 23 του Νόμ. 1735/87, η έδρα της υπηρεσίας ορίζεται ο τόπος της παροχής εργασίας αυτών, ως εξής: 2.Ζ.δ.51 Οδοιπορικά 1.Για τις μετακινήσεις τους σε αποστάσεις μέχρι 30 χιλιόμετρα από την έδρα της Υπηρεσιακής της μονάδας έως τον τόπο εργασίας, θα καταβάλλεται η αξία του αντιτίμου των εισιτηρίων των συγκοινωνιακών μέσων ή η χιλιομετρική αποζημίωση, που ισχύει κάθε φορά για τους δημοσίους υπαλλήλους, εάν μετακινηθούν με ιδιωτικής χρήσης αυτοκίνητο, μοτοσυκλέτα ή μοτοποδήλατο, η δαπάνη διοδίων όταν χρησιμοποιείται το εθνικό οδικό δίκτυο, καθώς και ο ναύλος του ιδιωτικής χρήσης επιβατικού αυτοκινήτου, όταν μετακινούνται στη νησιωτική Ελλάδα με θαλάσσιο μέσο μεταφοράς (ferry boat). Τα ανωτέρω οδοιπ. έξοδα δεν θα χορηγούνται όταν για τις μετακινήσεις τους διατίθεται από την Υπηρεσία μεταφορικό μέσο (κρατικό αυτοκίνητο) ή μεταβαίνουν με το μηχάνημα για εργασία. 2.Για τις μετακινήσεις τους σε αποστάσεις από 30 χιλιόμετρα και άνω από την έδρα της Υπηρεσιακής τους μονάδας μέχρι τον τόπο εργασίας, καθώς και σε νησί ανεξάρτητα από την απόσταση, καταβάλλονται: α.Τα οδοιπορικά έξοδα της παρ. 1 της απόφασης αυτής. β.Το ποσό των 4.000 δραχμών ημερησίως, είτε ο μετακινούμενος μεταβεί και επιστρέψει αυθημερόν, είτε διανυκτερεύσει στον τόπο παροχής εργασίας. 3.Οι μετακινούμενοι υπάλληλοι έχουν υποχρέωση να βρίσκονται στον τόπο εργασίας κατά την έναρξη του ωραρίου και ν’ αποχωρούν με τη λήξη του, ώστε να είναι εξασφαλισμένη η πλήρης απασχόληση των μηχανημάτων και των ιδίων καθ’ όλο το διάστημα του ωραρίου εργασίας τους. 4.Ο αριθμός των ημερών εκτός έδρας για τις οποίες καταβάλλεται η ανωτέρω αποζημίωση δεν μπορεί να υπερβεί τις 120 κατ’ έτος. Σε περίπτωση που απαιτηθεί να μετακινηθεί πέραν των 120 ημερών καταβάλλονται μόνο τα οδοιπορικά έξοδα της παρ. 1 της παρούσης. 5.Με κοινή απόφαση του αρμοδίου Υπουργού και του Υπουργού Οικονομικών, επιτρέπεται η καταβολή αποζημίωσης για μετακινήσεις άνω των 120 ημερών μόνο για την αντιμετώπιση εκτάκτων γεγονότων (θεομηνίες, πυρκαϊές, επιδημίες), μετά από πρόταση του οικείου Νομάρχη για τα συγκεκριμένα περιστατικά. 6.Τα απαιτούμενα δικαιολογητικά για την αναγνώριση και εκκαθάριση των αποζημιώσεων που προβλέπονται από τις διατάξεις της απόφασης αυτής καθορίζονται, ως ακολούθως: α.Ημερολογιακή κατάσταση εις διπλούν που θα έχει υπογραφεί από το δικαιούχο και θεωρηθεί από τον Προϊστάμενο της Υπηρεσίας, στην οποία θα αναφέρονται οι πραγματοποιηθείσες μετακινήσεις των υπαλλήλων, δηλαδή: η ημερομηνία μετακίνησης, ο τόπος μετάβασης, η χιλιομετρική απόσταση, καθώς και οι δαπάνες που έχουν γίνει αναλυτικά και στο σύνολο. Σ’ αυτή θα βεβαιώνεται από τον Προϊστάμενο της Υπηρεσίας: αα)η ακρίβεια των χιλιομετρικών αποστάσεων που έχουν διανυθεί από τον υπάλληλο και ββ) οι ημέρες εκτός έδρας που έχουν πραγματοποιηθεί μέχρι και την ημερομηνία υπογραφής του ημερολογίου, καθώς και το υπόλοιπο. β.Αποδείξεις καταβολής του αντιτίμου των εισιτηρίων μετακίνησης του υπαλλήλου και το εισιτήριο για δαπάνες άνω των 300 δρχ. απλής διαδρομής. Αποδείξεις διοδίων και F/B. γ.Υπεύθυνη δήλωση για τους μετακινούμενους με ιδιόκτητο μεταφορικό μέσο των ιδίων ή μέλους της οικογενείας τους, στην οποία θα αναφέρεται και ο αριθμός κυκλοφορίας του αυτοκινήτου, μοτοσυκλέττας ή μοτοποδηλάτου. δ.Εκτός των ανωτέρω βασικών δικαιολογητικών θα υποβάλλεται κατά περίπτωση κάθε δικαιολογητικό που κρίνεται απαραίτητο από την εκκαθαρίζουσα Υπηρεσία για τη θεμελίωση του δικαιώματος του υπαλλήλου. 7.Η αποζημίωση των 4.000 δρχ. υπόκειται σε 2% κράτηση υπέρ Μ.Τ.Π.Υ. για τους μετόχους και 1% για τους μη μετόχους. 8.Από την ημερομηνία ισχύος της παρούσας καταργούνται οι αριθμ. 2041074/6462/0022/2.7.97, 2003340/384/0022/6.2.97 κα ι2083418/12193/0022/ 6.2.97 όμοιες Κ.Υ.Α. 9.Η παρούσα απόφαση που ισχύει αναδρομικά από την 1η Ιανουαρίου 1997 να δημοσιευθεί στην Εφημερίδα της Κυβερνήσεως. Τυχόν επιπλέον ποσά που έχουν καταβληθεί στους εν λόγω υπαλλήλους από την 1.1.1997 μέχρι την ημερομηνία έκδοσης της παρούσας απόφασης, δεν αναζητούνται. 